ddrg/super_eurlex huggingface dataset:
KOMMISSIONENS FORORDNING (EF) Nr. 1939/96 af 8. oktober 1996 om fastsættelse for produktionsåret 1995/96 af det beløb, som sukkerfabrikanterne skal betale sælgere af sukkerroer som følge af forskellen mellem det maksimale B-afgiftsbeløb og det faktiske afgiftsbeløb

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1599/96 (2), særlig artikel 29, stk. 5, og

ud fra følgende betragtninger:

Efter artikel 29, stk. 2, i forordning (EØF) nr. 1785/81 er sukkerfabrikanterne, hvis B-afgiftsbeløbet er mindre end det i samme forordnings artikel 28, stk. 4, omhandlede maksimumsbeløb, eventuelt ændret i henhold til stk. 5 i samme artikel, forpligtet til at betale sælgerne af sukkerroer 60 % af forskellen mellem det pågældende maksimale afgiftsbeløb og det afgiftsbeløb, der skal opkræves; efter artikel 8, stk. 1, i Kommissionens forordning (EØF) nr. 1443/82 af 8. juni 1982 om gennemførelsesbestemmelser for kvotaordningen for sukker (3), senest ændret ved forordning (EF) nr. 392/94 (4), fastsættes det i artikel 29, stk. 2, i forordning (EØF) nr. 1785/81 omhandlede beløb samtidig med og efter samme fremgangsmåde som produktionsafgifterne;

for produktionsåret 1995/96 er det maksimale B-afgiftsbeløb for sukker blevet fastsat til 37,5 % af interventionsprisen for hvidt sukker; for sukker indebærer dette, at det B-afgiftsbeløb, der skal opkræves for det pågældende produktionsår, kun vil være på 33,2391 % af interventionsprisen for hvidt sukker; i overensstemmelse med artikel 29, stk. 2, i forordning (EØF) nr. 1785/81 bør det derfor fastsættes, hvilket beløb (svarende til 60 % af nævnte forskel) sukkerfabrikanterne skal betale sælgere af sukkerroer pr. ton sukkerroer af standardkvalitet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

Det i artikel 29, stk. 2, i forordning (EØF) nr. 1785/81 omhandlede B-afgiftsbeløb, som sukkerfabrikanterne skal betale sælgere af sukkerroer, fastsættes for produktionsåret 1995/96 til 2,10 ECU/ton sukkerroer af standardkvalitet.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 206 af 16. 8. 1996, s. 43.

(3) EFT nr. L 158 af 9. 6. 1982, s. 17.

(4) EFT nr. L 53 af 24. 2. 1994, s. 7.
KOMMISSIONENS FORORDNING (EF) Nr. 1962/96 af 11. oktober 1996 om berigtigelse af forordning (EF) nr. 2772/95 om udskiftning af beløbene i ecu i Rådets forordning (EØF) nr. 2078/92 om miljøvenlige produktionsmetoder i landbruget samt om naturpleje

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2),

under henvisning til Kommissionens forordning (EØF) nr. 1068/93 af 30. april 1993 om fastsættelse og anvendelse af omregningskurserne i landbrugssektoren (3), senest ændret ved forordning (EF) nr. 1482/96 (4), særlig artikel 18, stk. 2, og

ud fra følgende betragtning:

Kommissionens forordning (EF) nr. 2772/95 (5) indeholdt ved en fejl ikke den ændrede værdi i ecu af det maksimale præmiebeløb for hvert får eller hvert styk kvæg, en besætning reduceres med, og denne forordning bør derfor suppleres -

UDSTEDT FØLGENDE FORORDNING:

Artikel 1

Artikel 2, stk. 1, i forordning (EF) nr. 2772/95 affattes således:

»1. I artikel 4, stk. 2, i Rådets forordning (EØF) nr. 2078/92

- ændres beløbet »150 ECU« til »181,1 ECU«

- ændres beløbet »250 ECU« til »301,9 ECU«

- ændres beløbet »210 ECU« til »253,6 ECU«

- ændres beløbet »100 ECU« til »120,8 ECU«

- ændres beløbet »400 ECU« til »483,0 ECU«

- ændres beløbet »1 000 ECU« til »1 208 ECU«

- ændres beløbet »700 ECU« til »845,3 ECU«

- ændres beløbet »600 ECU« til »724,5 ECU«.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Beløbet i artikel 1, tredje led, anvendes fra den dato, på hvilken en landbrugsomregningskurs, der blev fastsat den 1. februar 1995 eller derefter, for første gang anvendes på præmien for hvert får eller styk kvæg, en besætning reduceres med.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 387 af 31. 12. 1992, s. 1.

(2) EFT nr. L 22 af 31. 1. 1995, s. 1.

(3) EFT nr. L 108 af 1. 5. 1993, s. 106.

(4) EFT nr. L 188 af 27. 7. 1996, s. 22.

(5) EFT nr. L 288 af 1. 12. 1995, s. 35.
KOMMISSIONENS FORORDNING (EF) Nr. 1963/96 af 11. oktober 1996 om berigtigelse af forordning (EF) nr. 1396/96 om fastsættelse af minimumsimportprisen for tørrede druer i produktionsåret 1996/97 og af den udligningsafgift, der skal opkræves, hvis denne pris ikke overholdes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 10a, stk. 8, og

ud fra følgende betragtninger:

Der er konstateret en fejl i bilag II til Kommissionens forordning (EF) nr. 1396/96 (3), for så vidt angår udligningsafgiften for tørrede druer under KN-kode 0806 20 12 og 0806 20 18 med en importpris på under 1 018,47 ECU/ton, men lig med eller over 985,97 ECU/ton; fejlen bør berigtiges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Bilag II til forordning (EF) nr. 1396/96 affattes som angivet i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 233 af 30. 9. 1995, s. 69.

(3) EFT nr. L 180 af 19. 7. 1996, s. 1.

BILAG

»BILAG II

Udligningsafgifter

1. Korender henhørende under KN-kode 0806 20 11

>TABELPOSITION>

2. Korender henhørende under KN-kode 0806 20 91

>TABELPOSITION>

3. Tørrede druer henhørende under KN-kode 0806 20 12 og 0806 20 18

>TABELPOSITION>

4. Tørrede druer henhørende under KN-kode 0806 20 92 og 0806 20 98

>TABELPOSITION>
RÅDETS FORORDNING (EF) Nr. 1953/96 af 7. oktober 1996 om ændring af forordning (EF) nr. 3079/95 om fordeling for 1996 af Fællesskabets fangstkvoter i grønlandske farvande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3079/95 (2) blev Fællesskabets fangstkvote for lodde i grønlandske farvande fastsat for 1996 på basis af en foreløbig TAC;

i mellemtiden har en revision af den pågældende TAC resulteret i en forøgelse af den andel, der står til rådighed for Fællesskabet;

det er nødvendigt at ændre forordning (EF) nr. 3079/95 i overensstemmelse hermed -

UDSTEDT FØLGENDE FORORDNING:

Artikel 1

I bilaget til forordning (EF) nr. 3079/95 affattes den del af teksten, der vedrører lodde, som angivet i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 7. oktober 1996.

På Rådets vegne

P. RABBITTE

Formand

(1) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.

(2) EFT nr. L 330 af 30. 12. 1995, s. 64.

BILAG

»Fordeling af Fællesskabets fangstkvoter i grønlandske farvande for 1996

>TABELPOSITION>
RÅDETS FORORDNING (EF) Nr. 1952/96 af 7. oktober 1996 om fjerde ændring af forordning (EF) nr. 3074/95 om fastsættelse for 1996 for de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

Ifølge artikel 8, stk. 4, i forordning (EØF) nr. 3760/92 skal Rådet fastsætte den samlede tilladte fangstmængde (TAC) for hvert fiskeri eller hver fiskerigruppe;

ved forordning (EF) nr. 3074/95 (2) er der fastsat TAC for 1996 for visse fiskebestande og grupper af fiskebestande og visse betingelser for fiskeri af disse TAC;

i forbindelse med de bilaterale konsultationer mellem Fællesskabet og Norge vedrørende de gensidige fiskerirettigheder er Fællesskabets kvote for rødspætte i Nordsøen blevet forøget, ligesom Norges andel af TAC for blåhvilling i område Vb (EF-zone), VI og VII er blevet forøget;

i forbindelse med de bilaterale konsultationer mellem Fællesskabet og Polen vedrørende de gensidige fiskerirettigheder er Fællesskabets kvote for torsk i Østersøen blevet reduceret;

forordning (EF) nr. 3074/95 bør ændres i overensstemmelse hermed -

UDSTEDT FØLGENDE FORORDNING:

Artikel 1

Skemaerne i bilaget til nærværende forordning træder i stedet for de tilsvarende skemaer i bilaget til forordning (EF) nr. 3074/95.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 7. oktober 1996.

På Rådets vegne

P. RABBITTE

Formand

(1) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.

(2) EFT nr. L 330 af 30. 12. 1995, s. 1. Forordningen er senest ændret ved forordning (EF) nr. 1602/96 (EFT nr. L 198 af 8. 8. 1996, s. 1).

BILAG

>TABELPOSITION>

>TABELPOSITION>

>TABELPOSITION>
RÅDETS FORORDNING (EF) Nr. 1920/96 af 1. oktober 1996 om ændring af forordning (EØF) nr. 2046/89 om fastsættelse af generelle regler for destillation af vin og biprodukter fra vinfremstilling

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), særlig artikel 35, stk. 7, artikel 36, stk. 5, artikel 38, stk. 4, artikel 39, stk. 8, artikel 41, stk. 9, og artikel 42, stk. 5,

under henvisning til forslag fra Kommissionen, og

ud fra følgende betragtning:

I henhold til artikel 2, stk. 3, i forordning (EØF) nr. 2046/89 (2) kan medlemsstaterne med henblik på destillation sidestille sammenslutninger af tilsluttede vinkooperativer med producenter, og i henhold til stk. 4 i samme artikel forelægger Kommissionen en rapport herom; de hidtidige erfaringer, således som de er beskrevet i denne rapport, viser, at det ville være hensigtsmæssigt at gøre denne ordning permanent -

UDSTEDT FØLGENDE FORORDNING:

Artikel 1

I artikel 2 i forordning (EØF) nr. 2046/89 udgår stk. 4.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 1. oktober 1996.

På Rådets vegne

D. SPRING

Formand

(1) EFT nr. L 84 af 27. 3. 1987, s. 1. Forordningen er senest ændret ved forordning (EF) nr. 1592/96 (EFT nr. L 206 af 16. 8. 1996, s. 31).

(2) EFT nr. L 202 af 14. 7. 1989, s. 14. Forordningen er senest ændret ved forordning (EF) nr. 1546/95 (EFT nr. L 148 af 30. 6. 1995, s. 34).
KOMMISSIONENS FORORDNING (EF) Nr. 1839/96 af 24. september 1996 om fastsættelse for perioden 1996/97 af de koefficienter, der gælder for korn, som eksporteres i form af spansk whisky

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (1), ændret ved forordning (EF) nr. 3098/94 (2), særlig artikel 5, og

ud fra følgende betragtninger:

I artikel 4, stk. 1, i forordning (EØF) nr. 2825/93 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater; koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare; på grundlag af Spaniens oplysninger, for så vidt angår perioden fra 1. januar til 31. december 1995, var den gennemsnitlige lagringsperiode fire år for spansk whisky; koefficienterne for perioden fra 1. juli 1996 til 30. juni 1997 bør derfor fastsættes;

ifølge artikel 10 i protokol nr. 3 til aftalen om Det Europæiske Økonomiske Samarbejdsområde (3) må der ikke ydes restitutioner ved eksport til Liechtenstein, Island og Norge; der skal derfor i henhold til artikel 7, stk. 2, i forordning (EØF) nr. 2825/93 tages hensyn hertil ved beregningen af koefficienten for perioden 1996/97;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For perioden fra 1. juli 1996 til 30. juni 1997 fastsættes de i artikel 4 i forordning (EØF) nr. 2825/93 nævnte koefficienter, der anvendes på det korn, som medgår i Spanien til fremstilling af spansk whisky, som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 16. 10. 1993, s. 6.

(2) EFT nr. L 328 af 20. 12. 1994, s. 12.

(3) EFT nr. L 1 af 3. 1. 1994, s. 1.

BILAG

>TABELPOSITION>
RÅDETS FORORDNING (EF) Nr. 1904/96 af 27. september 1996 om ændring af forordning (EF) nr. 3094/95 om støtte til skibsbygningsindustrien

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 92, stk. 3, litra c), og artikel 94 og 113,

under henvisning til forslag fra Kommissionen, (1)

under henvisning til udtalelse fra Europa-Parlamentet, (2)

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Den aftale om overholdelse af normale konkurrencevilkår i den kommercielle skibsbygnings- og skibsreparationsindustri (4), der er indgået mellem Det Europæiske Fællesskab og visse tredjelande inden for rammerne af Organisationen for Økonomisk Samarbejde og Udvikling (OECD), er endnu ikke trådt i kraft;

forordning (EF) nr. 3094/95 af 22. december 1995 om støtte til skibsbygningsindustrien (5) finder derfor endnu ikke anvendelse;

i overensstemmelse med forordningens artikel 10 anvendes de relevante regler i direktiv 90/684/EØF (6) fortsat, indtil OECD-aftalen træder i kraft, dog senest indtil den 1. oktober 1996;

for det tilfælde, at OECD-aftalens ikrafttræden forsinkes ud over den 1. oktober 1996, må Rådet træffe passende foranstaltninger; forordning (EF) nr. 3094/95 bør derfor ændres -

UDSTEDT FØLGENDE FORORDNING:

Eneste artikel

Artikel 10, stk. 3, i forordning (EF) nr. 3094/95 affattes således:

»Indtil nævnte aftale træder i kraft, anvendes de relevante bestemmelser i direktiv 90/684/EØF, dog senest indtil den 31. december 1997.«

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. september 1996.

På Rådets vegne

M. LOWRY

Formand

(1) EFT nr. C 213 af 23. 7. 1995, s. 14.

(2) Udtalelse afgivet den 20. september 1996 (endnu ikke offentliggjort i EFT).

(3) Udtalelse afgivet den 25. september 1996 (endnu ikke offentliggjort i EFT).

(4) EFT nr. C 375 af 30. 12. 1994, s. 3.

(5) EFT nr. L 332 af 31. 12. 1995, s. 1.

(6) EFT nr. L 380 af 31. 12. 1990, s. 27; senest ændret ved direktiv 94/73/EF (EFT nr. L 351 af 31. 12. 1994, s. 10).
KOMMISSIONENS FORORDNING (EF) Nr. 2111/96 af 31. oktober 1996 om udstedelse af eksportlicenser uden forudfastsættelse af restitutionen for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 26, stk. 11, og

ud fra følgende betragtninger:

Ved Kommissionens forordning (EF) nr. 1832/96 (3), ændret ved forordning (EF) nr. 2110/96 (4), er der fastsat vejledende mængder for udstedelse af eksportlicenser uden forudfastsættelse af restitutionen bortset fra licenser, der ansøges om i forbindelse med fødevarehjælp;

i tilfælde af overskridelse af de vejledende mængder nedsættes de mængder, der er omfattet af overskridelsen, ifølge artikel 7 i forordning (EF) nr. 1488/95 om gennemførelsesbestemmelser for eksportrestitutioner for frugt og grøntsager (5), senest ændret ved forordning (EF) nr. 2702/95 (6);

de oplysninger, som Kommissionen råder over i dag, viser, at de vejledende mængder, der er fastsat for indeværende periode for tomater, æbler og spisedruer, næsten eller allerede er overskredet; disse overskridelser vil sandsynligvis medføre en nedsættelse af de vejledende mængder før den følgende periode; denne nedsættelse vil skade udførsler med ansøgning om licens uden forudfastsættelse af restitutionen i den følgende periode;

for at undgå denne situation bør der ske en afvisning af ansøgningerne om licenser uden forudfastsættelse af restitutionen for tomater, æbler og spisedruer, der udføres efter den 5. november 1996 indtil udgangen af indeværende periode;

for at forhindre, at disse ansøgninger indgår i de beregninger, som Kommissionen foretager i henhold til artikel 6 og 7 i forordning (EF) nr. 1488/95, skal de ikke meddeles Kommissionen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

For tomater, æbler og spisedruer afvises ansøgningerne om de i artikel 5 i forordning (EF) nr. 1488/95 omhandlede eksportlicenser uden forudfastsættelse af restitutionen, for hvilke produkternes udførselsangivelse blev antaget efter den 5. november 1996 og inden den 24. november 1996.

Uanset artikel 8 i forordning (EF) nr. 1488/95 indgår disse ansøgninger ikke i meddelelserne til Kommissionen.

Artikel 2

Denne forordning træder i kraft den 4. november 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 243 af 24. 9. 1996, s. 17.

(4) Se side 58 i denne Tidende.

(5) EFT nr. L 145 af 29. 6. 1995, s. 68.

(6) EFT nr. L 280 af 23. 11. 1995, s. 30.
KOMMISSIONENS FORORDNING (EF) Nr. 2079/96 af 29. oktober 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 1676/96 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 1. november 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. oktober 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 218 af 28. 8. 1996, s. 1.

BILAG

>TABELPOSITION>